Sejfi Protopapa

Sejfi Protopapa (Berat, 20 shkurt 1923 - Wayland, Ma 13 prill 2014) ka qenë veprimtar i rezistencës shqiptare gjatë Luftës së Dytë Botërore si dhe pasi doli në mërgim, u bë më pas inxhinier i NASA-s në Shtetet e Bashkuara.

Në artin e realizmit socialist në Shqipërinë komuniste, me emrin Protopapa është pasqyruar personazhi i Sali Protopapës në romanin Komisari Memo të shkrimtarit Dritëro Agolli. Mbi bazën e romanit Komisari Memo është ndërtuar edhe skenari i filmit artistik shqiptar I teti në bronz.

 Biografia 
U lind në Berat më 20 shkurt 1923, i biri i Estrefit, një avokati me origjinë nga fshati Protopapa e Korçës. Arsimohet në vendlindje dhe në Itali.

Në vitin 1943, kur ishte vetëm 20 vjeç, emërohet komandanti i një çete të Ballit, që vepronte në zonën e Roskovecit, e ndodhur midis Beratit dhe Fierit. Në vitin 1944 ai largohet përfundimisht nga Shqipëria për tu rikthyer vetëm në vitin 1991 pas rënies së komunizmit.  Fillimisht vendoset në Itali dhe më tej në Shtetet e Bashkuara të Amerikës. Aty vazhdon studimet dhe diplomohet për Fizikë Bërthamore. Ishte i martuar me një estoneze dhe baba i tre fëmijëve.

Sejfi Protopapa ndërroi jetë në moshën 91-vjeçare.

 Referime 
Kategoria:Njerëz nga Berati
Kategoria:Balli Kombëtar
Kategoria:Lindje 1923
Kategoria:Vdekje 2014
Kategoria:Shqiptarë në Shtete të Bashkuara
Kategoria:Inxhinierë shqiptarë